b'\n_START_ARTICLE_\nKaitseliidu V\xc3\xb5rumaa maleva P\xc3\xb5lva malevkond\n_START_SECTION_\nJuhid\n_START_PARAGRAPH_\nMalevkond formeeriti 1924. aastal. Reorganiseeritud kujul hakkas malevkond tegutsema 24. juuli 1925. Esimeseks malevkonna pealikuks m\xc3\xa4\xc3\xa4rati reservleitnant D. Anni, kes vabastati kohustustest omal palvel 01.09.1925.a. Uueks malevkonna pealikuks m\xc3\xa4\xc3\xa4ratakse leitnant Anni asemele reservkapten Anton Allik, kes elukoha muutmise puhul vabastatakse 09.05.1926.a. Sellest ajast arvates t\xc3\xa4idab malevkonna p\xc3\xa4\xc3\xa4liku kohuseid reservkapten Oskar Evert kuni juulikuuni 1932. 1932. aasta juulikuust alates Everti malevkonna pealiku ametikohalt vabastamise puhul m\xc3\xa4\xc3\xa4ratakse malevkonna pealiku kohuseid t\xc3\xa4itma \xc3\xb5ppepiirkonna instruktor nooremleitnant E. Raig, kes annab Antsla \xc3\xb5ppepiirkonda \xc3\xbcleviimise puhul malevkonna pealiku kohused omakorda \xc3\xbcle doktor Jakob Rosenbergile._NEWLINE_1928 valiti esimene P\xc3\xb5lva malevkonna juhatus koosseisus: Amos J\xc3\xa4nes, Johannes Nikopensius, ja August V\xc3\xb5hni._NEWLINE_1928 sai P\xc3\xb5lva malevkond enesele juriidilise isiku \xc3\xb5igused.\n_START_SECTION_\nAlgatused\n_START_PARAGRAPH_\n1928. aasta avati malevkonna juhatuse ja teiste P\xc3\xb5lva organisatsioonide algatusel Maailma- ja Vabaduss\xc3\xb5jas langenud s\xc3\xb5duritele m\xc3\xa4lestussammas. 1932. aastal anti m\xc3\xa4lestussamba alune maa malevkonna omandusse, et tagada platsi korrashoid. 1936. aastal lisati m\xc3\xa4lestussambale langenute nimetahvel._NEWLINE_1930 alustasid malevkonna all\xc3\xbcksuste juures tegevust Naiskodukaitse jaoskonnad._NEWLINE_Suuremaks saavutuseks malevkonna tegevuses tuleb pidada 1931. aasta P\xc3\xb5lva malevkonna orkestri organiseerimist ja ellukutsumist. Orkestri organiseerimisel aitasid kaasa P\xc3\xb5lva seltskondlikud organisatsioonid. Muretseti esialgu 15 pilli - 1000 krooni v\xc3\xa4\xc3\xa4rtuses. 25-mehelises koosseisus orkester v\xc3\xb5ttis osa X \xc3\xbcldlaulupeost._NEWLINE_1932. aasta suurimaks s\xc3\xbcndmuseks oli malevkonnal lipu saamine, mis anti \xc3\xbcle 24.juulil malevkonna 7.aastap\xc3\xa4eval. Lipu \xc3\xbcleandjaks olid P\xc3\xb5lva malevkonna Naiskodukaitse jaoskonnad.\n_START_SECTION_\n\xc3\x9cksused\n_START_PARAGRAPH_\n17. juuli 1931 kutsuti ellu P\xc3\xb5lva Malevkonna Laskeklubi. 1933 asutati malevkonna juurde ratsar\xc3\xbchm, suuskratturjaod, sidejaod ning gaasijaod. 1934. aastal kuulusid malevkonda Koiola, Kioma, Peri, Karilatsi, Aleksandri, Timo, Leevi ja Veriora nimelised \xc3\xbcksused. Iseseisva \xc3\xbcksusena tegutses P\xc3\xb5lva ratsakomando.'